CELEX: 32004D0014(01)
Language: lt
Date: 1089331200000
Title: 2004/556/EB: 2004 m. liepos 9 d. Europos centrinio banko sprendimas, iš dalies keičiantis Sprendimą ECB/2003/15 dėl monetų emisijos apimties 2004 metais patvirtinimo (ECB/2004/14)

22.7.2004   
            
            
               LT
            
            
               Europos Sąjungos oficialusis leidinys
            
            
               L 248/14
            
         
      EUROPOS CENTRINIO BANKO SPRENDIMAS
   
   2004 m. liepos 9 d.
   iš dalies keičiantis Sprendimą ECB/2003/15 dėl monetų emisijos apimties 2004 metais patvirtinimo
   (ECB/2004/14)
   (2004/556/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos bendrijos steigimo sutartį, ypač į jos 106 straipsnio 2 dalį,
   kadangi:
   
               (1)
            
            
               Nuo 1999 m. sausio 1 d. Europos centrinis bankas (ECB) turi išimtinę teisę tvirtinti eurų monetų, kurias gali išleisti eurą įsivedusios valstybės narės (toliau – dalyvaujančios valstybės narės), emisijos apimtį.
            
         
               (2)
            
            
               Remdamasis dalyvaujančių valstybių narių ECB pateiktais poreikio eurų monetoms vystymosi 2004 metais įverčiais, ECB 2003 m. lapkričio 28 d. Sprendimu ECB/2003/15 dėl monetų emisijos apimties 2004 metais patvirtinimo (1) patvirtino bendrą apyvartai skirtų eurų monetų ir kolekcionavimui skirtų (apyvartai neskirtų) eurų monetų apimtį 2004 metais.
            
         
               (3)
            
            
               Iki šiol vienoje dalyvaujančioje valstybėje narėje įverčiai, kuriais rėmėsi Sprendimas ECB/2003/15, dėl aukštesnio negu tikėtasi poreikio eurų monetoms 2004 metais ir dėl nenumatytų ekonomikos pokyčių buvo nepakankami. Todėl dabar ši dalyvaujanti valstybė narė, prieš papildomai išleisdama eurų monetas 2004 metais, turi gauti ECB leidimą.
            
         
               (4)
            
            
               2004 m. birželio 1 d. Italijos ekonomikos reikalų ir finansų ministerija paprašė ECB patvirtinti apyvartai skirtų eurų monetų, kurias Italija gali išleisti 2004 metais, emisijos apimties padidinimą 200 milijonais EUR.
            
         
               (5)
            
            
               Remdamasis pirmiau minėtu prašymu, ECB tvirtina apyvartai skirtų eurų monetų, kurias Italija gali išleisti 2004 metais, emisijos apimties padidinimą. Todėl Sprendimo ECB/2003/15 1 straipsnyje pateikta lentelė turi būti pakeista,
            
         PRIĖMĖ ŠĮ SPRENDIMĄ:
   1 straipsnis
   Sprendimo ECB/2003/15 1 straipsnyje pateikta lentelė pakeičiama taip:
   
      
                  (milijonais EUR)
               
            
                   
               
               
                  Apyvartai skirtų monetų ir kolekcionavimui skirtų (apyvartai neskirtų) monetų emisija 2004 metais
               
            
                  „Belgija
               
               
                  203,0
               
            
                  Vokietija
               
               
                  1 035,0
               
            
                  Graikija
               
               
                  207,4
               
            
                  Ispanija
               
               
                  860,0
               
            
                  Prancūzija
               
               
                  668,9
               
            
                  Airija
               
               
                  151,0
               
            
                  Italija
               
               
                  370,8
               
            
                  Liuksemburgas
               
               
                  70,0
               
            
                  Nyderlandai
               
               
                  175,0
               
            
                  Austrija
               
               
                  212,0
               
            
                  Portugalija
               
               
                  230,0
               
            
                  Suomija
               
               
                  60,0“
               
            
   2 straipsnis
   Šis sprendimas skirtas dalyvaujančioms valstybėms narėms.
   
      Priimta Frankfurte prie Maino, 2004 m. liepos 9 d.
      
         
            ECB pirmininkas
         
         Jean-Claude TRICHET
         
      
   
   
      (1)  2003 m. lapkričio 28 d. Europos centrinio banko Sprendimas 2003/860/EB dėl monetų emisijos apimties 2004 metais patvirtinimo (ECB/2003/15) (OL L 324, 2003 12 11, p. 57).